Rodžers Federers

Rodžers Federers (; dzimis  Bāzelē, Šveicē) ir Šveices bijušais tenisists, 20 Grand Slam turnīru uzvarētājs. No 2004. līdz 2012. gadam un 2018. gadā bija ATP ranga līderis jeb pasaules "pirmā rakete" 310 nedēļas, tai skaitā 237 nedēļas pēc kārtas, kas ir labākais sasniegums pasaules tenisa vēsturē.Nadals tuvojas pirmajai vietai  Viņam pieder arī vairāki citi profesionālā tenisa rekordi, bet ar nopelnītiem vairāk nekā 130 miljoniem dolāru sacensību balvu fondos viņš šajā rādītājā ir trešais aiz Novaka Džokoviča un Rafaela Nadala. Tiek uzskatīts par daļu no "Lielā trijnieka" (kopā ar N. Džokoviču un R. Nadalu). Kopumā uzvarējis 103 ATP turnīros vienspēlēs un astoņos dubultspēles. Viņš ir arī  čempions dubultspēlēs un  sudraba medaļas ieguvējs vienspēlēs.

Daudzi sporta analītiķi, tenisa kritiķi, pašreizējie un bijušie tenisisti uzskata R. Federeru par visu laiku izcilāko tenisistu.Federer the best of all time, says Agassi

 Tenisista karjera 
Profesionāļu tenisa turnīros R. Federers piedalās kopš 1998. gada. ATP turnīra finālā pirmo reizi spēlēja , kad Marseļas turnīra finālā zaudēja savam tautietim Markam Rosē. 2001. gadā kopā ar Martinu Hingisu izcīnīja Hopmena kausu, šai pašā gadā guva arī savu pirmo uzvaru ATP turnīrā (4. februārī, Milānā). 2001. gadā R. Federers uzvarēja arī pirmajos divos dubultspēļu ATP turnīros (pārī ar Jonasu Bjorkmanu un Maratu Safinu).

Pie pirmās uzvaras Grand Slam turnīrā R. Federers tika 2003. gadā, kad Vimbldonas finālā pārspēja Marku Filipusi ar rezultātu 7-6(5), 6-2, 7-6(3), bet jau nākamajā gadā viņš dominēja pasaules kortos, gūdams uzvaras trijos Grand Slam turnīros.

Viņš bija Šveices olimpiskās delegācijas karognesējs 2004. gada Atēnu olimpiskajās spēlēs un 2008. gada Pekinas olimpiskajās spēlēs. Pekinas dubultspēļu turnīrā, spēlējot kopā ar Staņislasu Vavrinku, R. Federers kļuva par olimpisko čempionu. Vienspēlēs R. Federers ceturtdaļfinālā piekāpās amerikānim Džeimsam Bleikam. Pēc četriem gadiem Londonā viņš izcīnīja sudrabu vienspēlēs.

R. Federers ir kvalificējies 23 Grand Slam turnīru fināliem, no kuriem 10 tika sasniegti pēc kārtas, 18 no 19 fināliem viņš sasniedza četrarpus gadu laikā: no 2005. gada Vimbldonas čempionāta līdz 2010. gada Austrālijas čempionātam, izlaižot 2008. gada Austrālijas čempionātu. 2011. gada Francijas atklātajā čempionātā R. Federers sasniedza savu 28. ceturtdaļfinālu pēc kārtas Grand Slam turnīros, tā paspējot Džimija Konorsa uzstādīto rekordu.

2010. gada aprīlī R. Federeru, kas tobrīd bija pasaules pirmā rakete, uzvarēja arī latviešu tenisists Ernests Gulbis.

2012. gadā viņš uz vairākiem mēnešiem atkal atgriezās pasaules pirmās raketes pozīcjā, apsteidzot Novaku Džokoviču. No 2002. gada līdz 2013. gadam R. Federers nekad nav bijis ārpus pirmā desmitnieka pasaules rangā.

2014. gadā R. Federers aizveda Šveices izlasi līdz uzvarai Deivisa kausa izcīņā pirmo reizi tās vēsturē, kā arī spēja pēc ilgāka partraukuma atgriezties ATP pasaules ranga otrajā pozīcijā.

2018. gada janvārī Austrālijas atklātajā čempionātā izcīnīja sacu 20. Grand Slam titulu karjerā, kļūstot par pirmo vīriešu kārtas tenisistu, kurš sasniedzis šo atzīmi.

2022. gada septembrī paziņoja par karjeras beigšanu pēc 2022. gada Leivera kausa izcīņas turnīra Londonā. Savu pēdējo spēli aizvadīja  dubultspēlē pārī ar Rafaelu Nadalu, pārstāvot Eiropas izlasi. Viņi piekāpās Pasaules komandu pārstāvošajiem amerikāņiem Džekam Sokam un Frānsisam Tiafo.

 Privātā dzīve 
R. Federers dzimis vācšveicieša Roberta Federera un afrikandietes Linetas du Randas ģimenē. Kopš bērnības runā vācu, franču un angļu valodās. Viņam ir Šveices un Dienvidāfrikas pilsonība.

R. Federers ir precējies ar slovāku izcelsmes bijušo Šveices tenisisti Mirku Vavrinecu, 2009. gadā viņiem piedzima dvīnes, 2014. gadā — dvīņi.

 Karjeras statistika 
 Vietas Grand Slam turnīros 

|}

 Grand Slam fināli 
 Uzvaras 
Gads
|width="200"|TurnīrsPretinieks
|width="220"|Rezultāts 2003  Vimbldona   Marks Filipuosiss 7—6(5), 6—2, 7—6(3) 2004  Austrālijas atklātais čempionāts   Marats Safins  7—6(3), 6—4, 6—2 2004  Vimbldona   Endijs Rodiks 4—6, 7—5, 7—6(3), 6—4 2004  ASV atklātais čempionāts   Leitons Hjūits  6—0, 7—6(3), 6—0 2005  Vimbldona   Endijs Rodiks 6—2, 7—6(2), 6—4 2005  ASV atklātais čempionāts   Andrē Agasi  6—3, 2—6, 7—6(1), 6—1 2006  Austrālijas atklātais čempionāts   Marks Bagdatis  5—7, 7—5, 6—0, 6—2 2006  Vimbldona   Rafaels Nadals  6—0, 7—6(5), 6—7(2), 6—3 2006  ASV atklātais čempionāts   Endijs Rodiks 6—2, 4—6, 7—5, 6—1 2007  Austrālijas atklātais čempionāts   Fernando Gonsaless  7—6(2), 6—4, 6—4 2007  Vimbldona   Rafaels Nadals  7—6(7), 4—6, 7—6(3), 2—6, 6—2 2007  ASV atklātais čempionāts   Novaks Džokovičs  7—6(4), 7—6(2), 6—4 2008  ASV atklātais čempionāts   Endijs Marijs  6—2, 7—5, 6—2 2009  Francijas atklātais čempionāts   Robins Sederlings  6—1, 7—6(1), 6—4 2009  Vimbldona   Endijs Rodiks  5—7, 7—6(4),7—6(4), 3—6, 16—14 2010  Austrālijas atklātais čempionāts   Endijs Marijs  6—3, 6—4, 7—6(11) 2012  Vimbldona   Endijs Marijs  4—6, 7—5, 6—3, 6—4 2017  Austrālijas atklātais čempionāts   Rafaels Nadals  6—4, 3—6, 6—1, 3—6, 6—3 2017  Vimbldona   Marins Čiličs  6—3, 6—1, 6—4 2018  Austrālijas atklātais čempionāts   Marins Čiličs  6—2, 6—7(5), 6—3, 3—6, 6—1

 Zaudējumi 
Gads
|width="200"|TurnīrsPretinieks
|width="220"|Rezultāts 2006  Francijas atklātais čempionāts   Rafaels Nadals  1—6, 6—1, 6—4, 7—6(4) 2007  Francijas atklātais čempionāts   Rafaels Nadals  6—3, 4—6, 6—3, 6—4 2008  Francijas atklātais čempionāts   Rafaels Nadals  6—1, 6—3, 6—0 2008  Vimbldona   Rafaels Nadals  6—4, 6—4, 6—7(5), 6—7(8), 9—7 2009  Austrālijas atklātais čempionāts   Rafaels Nadals  7—5, 3—6, 7—6(3), 3—6, 6—2 2009  ASV atklātais čempionāts   Huans Martins del Potro  6—3, 6—7(5), 6—4, 6—7(4), 2—6 2011  Francijas atklātais čempionāts   Rafaels Nadals  5—7, 6—7(3), 7—5, 1—6 2014  Vimbldona   Novaks Džokovičs  7–6(9–7), 4–6, 6–7(4–7), 7–5, 4–6 2015  Vimbldona   Novaks Džokovičs   	6—7(1), 7—6(10), 4—6, 3—6 2015  ASV atklātais čempionāts   Novaks Džokovičs  4—6, 7—5, 4—6, 4—6 2019  Vimbldona   Novaks Džokovičs  6—7(5–7), 6—1, 6—7(4–7), 6—4, 12—13(3–7)

 ATP tūres noslēguma turnīri 
   2002  2003  2004  2005  2006  2007  2008  2009  2010  2011  2012  2013  2014  2015  2016  2017  2018  2019  2020  2021SFWWFWWRRSFWWFSFFFDNQSFSFSFADNQUzv.—Zaud.3–15–05–04–15–04–11–22–25–05–03–22–24–14–13–12–22–2

 Atsauces 

 Ārējās saites 



 Grand Slam statistika 

 Blogs: Rodžeram Federeram - 30!

Kategorija:1981. gadā dzimušie
Kategorija:Bāzeles pilsētas kantonā dzimušie
Kategorija:Šveices tenisisti
Kategorija:2000. gada vasaras olimpisko spēļu dalībnieki
Kategorija:2004. gada vasaras olimpisko spēļu dalībnieki
Kategorija:2008. gada vasaras olimpisko spēļu dalībnieki
Kategorija:2012. gada vasaras olimpisko spēļu dalībnieki
Kategorija:Šveices olimpiskie zelta medaļnieki
Kategorija:Olimpiskie zelta medaļnieki tenisā
Kategorija:Šveices olimpiskie sudraba medaļnieki
Kategorija:Olimpiskie sudraba medaļnieki tenisā